Projekts

LATVIJAS REPUBLIKAS MINISTRU KABINETS

2019.gada \_\_\_\_\_\_\_ Noteikumi Nr.

Rīgā (Prot. Nr. \_\_ \_\_ .§)

**Grozījumi Ministru kabineta 2010.gada 10.augusta noteikumos Nr.741
“Noteikumi par ostas valdes locekļu mēnešalgu un speciālo piemaksu”**

Izdoti saskaņā ar
Valsts un pašvaldību institūciju amatpersonu
un darbinieku atlīdzības likuma
13.pantu un 15.panta pirmo daļu

1. Izdarīt Ministru kabineta 2010.gada 10.augusta noteikumos Nr.741 “Noteikumi par ostas valdes locekļu mēnešalgu un speciālo piemaksu” (Latvijas Vēstnesis, 2010, 128.nr.; 2013, 179.nr.) šādus grozījumus:

1.1. izteikt 5.punktu šādā redakcijā:

“5. Ostas iedalījumu un ostas valdes priekšsēdētāja mēnešalgu atbilstoši ostas iedalījumam nosaka, piemērojot koeficientu saskaņā ar šo noteikumu pielikumu un ņemot vērā ostu darbības jomas bāzes mēnešalgas apmēru, kas noapaļots pilnos euro. Mazās ostas valdes priekšsēdētājam mēnešalgu nosaka, ja osta iepriekšējā kalendāra gadā ir nodrošinājusi kravu apgrozījumu, ne mazāku par 200 tūkstošiem tonnu.

Bāzes mēnešalgas apmēru nosaka šādi:

5.1 saskaita Centrālās statistikas pārvaldes oficiālajā statistikas paziņojumā publicēto valstī strādājošo aizpagājušā gada mēneša vidējās darba samaksas apmēra pieaugumu procentos pret iepriekšējo gadu ar aizpagājušā gada inflāciju procentos pret iepriekšējo gadu un attiecīgo summu dala ar divi;

5.2 indeksē kārtējā gada bāzes mēnešalgu ar skaitli, kas iegūts saskaņā ar šī punkta 1. apakšpunktu. “;

 1.2. papildināt noteikumus ar 6.1 punktu šādā redakcijā:

“6.1 Reizi gadā pēc ostas gada pārskata apstiprināšanas, ievērojot Centrālās statistikas pārvaldes oficiālā statistikas paziņojuma par transporta jomā strādājošo iepriekšējā gada mēneša vidējās darba samaksas apmēru, veic lielās un vidējās ostas valdes locekļu mēnešalgu pārrēķinu.”;

 1.3. svītrot 7., 8. un 9.punktu;

1.4. izteikt 10.punktu šādā redakcijā:

“10. Ostas valdes priekšsēdētājs un lielās un vidējās ostas valdes loceklis saņem reizi gadā speciālo piemaksu vienas mēnešalgas apmērā. Mazās ostas valdes loceklis saņem reizi gadā speciālo piemaksu vienas minimālās mēneša darba algas apmērā. Speciālo piemaksu izmaksā, ja ostas kravu apgrozījums iepriekšējā kalendāra gadā pārsniedz ostas kravu apgrozījumu, kāds bija gadā pirms iepriekšējā kalendāra gada, un ostas valdes priekšsēdētājs un valdes loceklis iepriekšējā kalendāra gadā ne mazāk kā sešus mēnešus ir veicis attiecīgi valdes priekšsēdētāja un valdes locekļa pienākumus.”;

* 1. papildināt noteikumus ar 11.punktu šādā redakcijā:

“11. 2019.gadā ostu darbības jomas bāzes mēnešalgas apmērs ir Centrālās statistikas pārvaldes oficiālajā statistikas paziņojumā publicētais transporta jomā strādājošo 2017. gada mēneša vidējās darba samaksas apmērs (918 euro).”;

1.6. izteikt pielikumu šādā redakcijā:

“Pielikums
Ministru kabineta
2010.gada 10.augusta
noteikumiem Nr.741

**Ostas iedalījums un ostas valdes priekšsēdētaja mēnešalga**

|  |  |  |  |
| --- | --- | --- | --- |
| **Nr.p.k.** | **Ostas iedalījums** | **Finanšu rādītāji** | **Ostas valdes priekšsēdētāja mēnešalgas noteikšanai piemērojamais koeficients** |
|  |  | bilances kopsumma (milj. *euro*) | neto apgrozījums (milj. *euro*) |  |
| 1. | Maza osta | līdz 28,46 (neieskaitot) | līdz 4,27 (neieskaitot) | 0,9 |
| 2. | Vidēja osta | no 28,46 līdz 71.14 (neieskaitot) | no 4,27 līdz 14.23 (neieskaitot) |  2,4 |
| 3. | Liela osta | 71,14 un vairāk | 14,23 un vairāk | 3,0” |

1. Šo noteikumu 1.3. punkts un 1.4. punkts stājas spēkā 2020.gada 1.janvārī.
2. Noteikumi stājas spēkā 2019.gada 1.jūnijā.

Ministru prezidents A.K. Kariņš

Satiksmes ministrs T. Linkaits

Iesniedzējs:
satiksmes ministrs T. Linkaits

Vīza:
valsts sekretāra p.i. Dž.Innusa